《再和前韵》
宋代·郭印

阴阳升降定沉浮，九候之前大火流。
人远祗同千里月，天高谁放一轮秋。
飞萤眇眇何时见，惊鹊纷纷特地愁。
陋屋穷檐无不照，清光岂独射高楼。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。